v zvezi z izvajanjem sporazuma, ki ga je sklenila ES po začetih pogajanjih v okviru člena XXIV.6 GATT 1994, o spremembi Priloge I k Uredbi (EGS) št. 2658/87 o tarifni in statistični nomenklaturi in o skupni carinski tarifi

Sporazum v obliki izmenjave pisem med Evropsko skupnostjo in Kraljevino Tajsko glede ukinitve posebnih ugodnosti v zvezi z ukinitvijo seznamov ugodnosti Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v okviru pristopa k Evropski skupnosti, se odobri v imenu Skupnosti.

Kraljevina Tajska sprejema osnovne prvine pristopa ES k usklajevanju obveznosti ES-15 in obveznosti Češke republike, Republike Estonije, Republike Cipra, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike po nedavni širitvi ES: neto izračun izvoznih obveznosti, neto izračun tarifnih kvot, združitev nacionalnih obveznosti glede pomoči.

Po začetih pogajanjih v okviru člena XXIV.6 in člena XXVIII GATT 1994 med Evropsko skupnostjo (ES) in Kraljevino Tajsko glede spremembe ugodnosti na seznamih ugodnosti Češke republike, Republike Estonije, Republike Cipra, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v okviru njihovega pristopa k ES se ES in Kraljevina Tajska sporazumeta o naslednjem ter tako končata pogajanja, začeta z uradnim obvestilom, ki ga je ES dne 19. januarja 2004 na podlagi člena XXIV.6 GATT 1994 poslala STO.

Ta sporazum začne veljati z dnem, ko ES in Kraljevina Tajska po premisleku v skladu s svojimi postopki izmenjata pismi o soglasju. ES si bo po najboljših močeh prizadevala, da se ustrezni izvedbeni ukrepi uveljavijo pred 1. januarjem 2006, vsekakor pa najpozneje do 1. julija 2006.

V imenu Evropske skupnosti

SPORAZUM

v obliki izmenjave pisem med Evropsko skupnostjo in Kraljevino Tajsko

glede spremembe ugodnosti na seznamih ugodnosti Republike Cipra, Češke republike, Republike Estonije, Republike Latvije, Republike Litve, Republike Madžarske, Republike Malte, Republike Poljske, Slovaške republike in Republike Slovenije v okviru pristopa k Evropski skupnosti

Pismo iz Kraljevine Tajske

Bangkok,

Spoštovani,

Sklic na vaše pismo, ki navaja:

„Po začetih pogajanjih v okviru člena XXIV.6 in člena XXVIII GATT 1994 med Evropsko skupnostjo (ES) in Kraljevino Tajsko (Tajsko) glede spremembe ugodnosti na seznamih ugodnosti Republike Cipra, Češke republike, Republike Estonije, Republike Latvije, Republike Litve, Republike Madžarske, Republike Malte, Republike Poljske, Slovaške republike in Republike Slovenije v okviru njihovega pristopa k ES se ES in Tajska sporazumeta o naslednjem ter tako končata pogajanja, začeta z uradnim obvestilom, ki ga je ES 19. januarja 2004 na podlagi člena XXIV.6 GATT 1994 poslala STO.

ES se strinja, da na svoj seznam ugodnosti za carinsko območje ES-25 uvrsti ugodnosti, ki jih je vseboval njen prejšnji seznam za ES-15.

ES se strinja, da na svoj seznam ugodnosti za ES-25 uvrsti ugodnosti, vsebovane v Prilogi k temu sporazumu.

Tajska sprejema osnovne prvine pristopa ES k usklajevanju obveznosti ES-15 in obveznosti Republike Cipra, Češke republike, Republike Estonije, Republike Latvije, Republike Litve, Republike Madžarske, Republike Malte, Republike Poljske, Slovaške republike in Republike Slovenije po nedavni širitvi ES: neto izračun izvoznih obveznosti, neto izračun tarifnih kvot in združitev nacionalnih obveznosti glede pomoči.

Ta sporazum začne veljati z dnem, ko ES in Tajska po premisleku v skladu s svojimi postopki izmenjata pismi o soglasju. ES si bo po najboljših močeh prizadevala, da se ustrezni izvedbeni ukrepi uveljavijo pred 1. januarjem 2006, vsekakor pa najpozneje do 1. julija 2006.“

V čast mi je izraziti strinjanje v imenu svoje države.

V imenu Tajske

Priloga

16042070: nova letna tarifna kvota v višini 2558 ton, pri čemer se 1816 ton dodeli Kraljevini Tajski, preostanek kvote se uporabi erga omnes, s tarifno stopnjo v okviru kvote 0 % in tarifno stopnjo zunaj kvote 24 %.

16042050: nova letna tarifna kvota v višini 2275 ton, pri čemer se 1410 ton dodeli Kraljevini Tajski, preostanek kvote se uporabi erga omnes, s tarifno stopnjo v okviru kvote 0 % in tarifno stopnjo zunaj kvote 25%.

100610 (neoluščeni riž): nova letna kvota (erga omnes) v višini 7 ton s tarifno stopnjo v okviru kvote 15 %.